That Boutique-y Whisky Company. New York Distilling Co. 2 Year Rye - Batch #1 - StraightWhiskey.dk
En blog dedikeret til amerikansk whiskey
Search
Om bloggen
Anmeldelser
Destillerier
Artikler
Cocktails
Lær om whiskey
Bourbon Bog
Amerikansk whiskey
Historien bag …
Hvad er Bourbon?
Produktion
Lagring
Whiskeytyper
Ressourcer
Mash bill liste
Link Guide
Forkortelser og fagudtryk
Guide til vores scoringssystem
Om bloggen
Anmeldelser
Destillerier
Artikler
Cocktails
Lær om whiskey
Bourbon Bog
Amerikansk whiskey
Historien bag …
Hvad er Bourbon?
Produktion
Lagring
Whiskeytyper
Ressourcer
Mash bill liste
Link Guide
Forkortelser og fagudtryk
Guide til vores scoringssystem
Anmeldelser
That Boutique-y Whisky Company. New York Distilling Co. 2 Year Rye – Batch #1
5. august 2019 /
Det er relativt sparsomt med informationer om New York Destilling Company, men det lidt jeg med sikkerhed ved er at; New York Distilling Co. er beliggende i bydelen Brooklyn, New York og åbnede sine døre for offentligheden den 5. december 2011, præcis 73 år efter ophævelsen af det amerikanske spiritus forbud. NYDC er ejet og drevet af Tom Porter – tidligere medstifter af Brooklyn Brewery, og Allen Katz som er direktør for Spirits Education & Mixology for Southern Wine & Spirits of New York.
For lovligt at kunne drive et destilleri, skal indehaverne være i besiddelse af en alkohol bevilling. I NYDC' tilfælde opererer de under en såkaldt Class D farm distillery license, hvilket betyder, at deres årlige alkohol produktion ikke må overstige 284,000 liter, og at mindst 75 % af de ingredienser, der indgår i deres produktion, skal være produceret i staten New York.
NYDC har i tilknytning til deres destilleri deres egen bar – Te Shanty, hvor man igennem det dertil installerede vindue, kan beundre synet af selve destilleriet, imens man nyder en af de mange cocktails, som menukortet byder på, eller slet og ret drikke Ragtime Rye, som er den eneste whiskey, som destilleriet i skrivende stund producerer.
Hvis man kigger TBWC amerikansk aftapninger efter i sømmene, vil man hurtigt erfare, at de benytter sig af nogle lidt usædvanlige klassifikationer, som falder udenfor TTB' 35 gældende whiskey typer. I stedet for at bruge de gængse klassifikationer, som f.eks. rye whiskey og corn whiskey, har de ved flere lejligheder i stedet klassificeret deres aftapninger som værende rye og corn spirits, og trækker dermed "whiskey" ud af klassifikationen. Hvorfor TBWC vælger at klassificere deres aftapninger på nævnte måde, er højest sandsynligt fordi deres aftapninger udelukkende er tiltænkt det europæiske marked, og ifølge europæisk lovgivning, skal en whisky/whiskey havde været lagret i minimum tre år for at kunne bære betegnelsen. Det lidt vi ved om den anmeldte flaske er, at den er blevet lagret i sammenlagt 2 år. Først i et fad af ukendt type, dernæst i et fad, der tidligere har indeholdt Applejack, og er blevet flasket ved 53 % ABV. Hvilket, hvis ellers, det første fad har været et nyt forkullet egetræsfad, alt sammen i realiteten overholder TTB' lovkrav til en rye whiskey. TBWC er beklageligvis altid sparsomme med deres informationer, og oplyser heller ikke, hvilke mash bill, som NYDC har brugt til denne aftapning. Men NYDC' Ragtime Rye har en mash bill bestående af 72% rug, 16% majs og 12% maltet byg. Set i lyset af at NYDC kun producerer en rye, er det fair at antage, at der her er tale om den samme mash bill. NYDC har i øvrigt også selv tidligere udgivet en limited edition udgave af deres Ragtime rye, der også var blevet efterlagret i netop et applejack fad.
Den anmeldte rye var den første udgave som TBWC aftappede fra NYDC, sidenhen er der blevet føjet et batch 2 og 3 til serien. Samtlige batches kan købes hos Master Of Malt.
Vi har her hos Straight Whiskey.dk tidligere bragt en mere fyldestgørende beskrivelse af den uafhængige aftapper That Boutique-y Whisky Co. Klik her hvis du ønsker at læse den.
That Boutique-y Whisky Company.
New York Distilling Co. 2 Year Rye – Batch #1
Destilleri: New York Distilling Co.
Aftapper: That Boutique-Y Whiskey Co.
Alder: 2 år
Whiskey type: Rye Spirit
ABV: 53%
Pris: 343 kr.
Fad: Applejack
Udgivelse: 570 udgivne flasker
Duft: Kirsebær og tørret mynte dominerer næsen, efterfulgt af mælkechokolade med en underlæggende duft, som jeg egentlig bedst kan beskrive, som at befinde sig i et drivhus på en varm sommerdag.
Smag: Meget frugt sød til at starte med, men den udvikler sig hurtigt, og en bølge af robuste rug krydderier overtager smagen, efterfulgt af muskatnødder og hyben, med en tør underlæggende varme, som akkompagnerer en igennem eftersmagen.
Eftersmag: Kort til medium lang eftersmag.
Konklusion: I modsætning til mange bourbons, der kun har lagret et par år, har en god del af disse yngre rug whiskyer ofte rigtig meget godt at byde på, hvor deres ungdommelige rug krydderier i den grad kan bibringe en nærmest "sprælsk" smagsprofil. Men desværre tilbyder denne rug whiskey ikke den balance, som jeg er på udkig efter i en whiskey, og samtidig er den for stram i sit udtryk, en smule alkohol skarp og tør. Men respekt til TBWC for at forsøge at vælge et fad, som ikke bærer den typiske rye profil, hvis det da ellers var deres intention?
Score: 75/100
Kategori: Middel
Hvad betyder dette? Tjek guiden til vores scoringssystem
Den anmeldte flaske er købt af undertegnede hos goldendrops.dk, som desværre ikke længere har TBWC i deres sortiment, men en flaske kan stadig erhverves for 343 kr. hos Master of Malt.
Af Hasse Berg
Previous
Uafhængige aftappere
Newer
Maltbarn – No. 123 - American Whiskey Tennessee - 3 Years Old
Leave a Reply Annuller svar
Din e-mailadresse vil ikke blive publiceret. Krævede felter er markeret med *
Navn *
E-mail *
Websted
Comment
A
Arkiver
oktober 2022 (1)
september 2022 (2)
august 2022 (3)
juli 2022 (2)
juni 2022 (2)
maj 2022 (3)
april 2022 (3)
marts 2022 (4)
februar 2022 (3)
januar 2022 (3)
december 2021 (1)
november 2021 (2)
oktober 2021 (2)
september 2021 (3)
august 2021 (3)
juni 2021 (3)
maj 2021 (2)
april 2021 (2)
marts 2021 (4)
februar 2021 (2)
januar 2021 (2)
december 2020 (2)
november 2020 (2)
oktober 2020 (2)
september 2020 (2)
august 2020 (3)
juni 2020 (5)
maj 2020 (4)
april 2020 (4)
marts 2020 (7)
februar 2020 (4)
januar 2020 (5)
december 2019 (3)
november 2019 (4)
oktober 2019 (4)
september 2019 (5)
august 2019 (4)
juli 2019 (5)
juni 2019 (4)
maj 2019 (4)
april 2019 (5)
marts 2019 (4)
februar 2019 (9)
Abonner på nyheder
Få en e-mail når vi udgiver et nyt indlæg
Name
Email*
Facebook Instagram
© 2022 - Hasse Berg & Henrik Brandt
Tilbage til toppen af siden